Kosblik-idees: Hoenderslaai en kaas-en-mieliemuffins | Maroela Media
Hoenderslaai met broccoli en appel. Foto: Verskaf
Oorskiethoender en ŉ paar vars bestanddele kan maklik in ŉ heerlike slaai vir ŉ warm dag omgetower word. Sit ŉ paar lepels guacamole by en jy het ŉ vullende en gebalanseerde ete, met amper iets uit elke voedselgroep. ŉ Tuisgebakte kaas-en-mieliemuffin is ŉ lekker peuselhappie en ook ŉ veselryke stysel om die ete verder interessant te maak.
5 ml (1 e) Westfalia-avokado-olie, gebruik die gewone of suurlemoen-gegeurde olie
45 ml (3 e) Westfalia-avokado-olie, gebruik die gewone of suurlemoen-gegeurde olie
2,5 ml (½ t) gedroogde origanum
2 JOYA®-appels, in kwarte en dan in skyfies gesny
1 x 200 g-bakkie Westfalia Plain Guacamole
Voorverhit olie oor matige hitte in ŉ groot braaipan (AMC 24 cm Chef’s Pan werk uitstekend). Braai hoender aan weerskante tot goudbruin.
Verlaag die hitte, voeg tee en lourierblaar by. Plaas ŉ deksel op en prut 15-20 minute of tot net gaar. Skep uit en laat afkoel. (Die pansappe kan gevries word. Gebruik dit dan as aftreksel vir ŉ ander maaltyd.) Verwyder die bene en skeur die vleis in kleiner stukkies. Of gebruik enige oorskiethoender.
Meng mosterd, suurlemoensap, heuning, olie en origanum saam en geur met peper. Skink ŉ bietjie oor die gaar hoender om die vleis te marineer.
Skink kookwater oor die broccoli of bone en ertjies. Laat 7-10 minute staan of tot net gaar. Dreineer en herhaal proses met die broccoli en boontjies indien nodig. Spoel af om af te koel.
Pak groente, hoender, komkommer, slaaiblare en appel in ŉ kosblik of op ŉ slaaibord en sit voor met die res van die slaaisous. Skep lepelsvol guacamole by die slaai sodra dit voorgesit word, vir ŉ volledige maaltyd. As die slaai vir ŉ kosblik ingepak word, hou die slaaisous en guacamole apart tot dit geëet word.
80 ml (⅓ k) Plain Westfalia-avokado-olie
30 ml (2 t) sesamsaadjies
Voorverhit die oond tot 180 °C en smeer 2 x 24-muffinpanne liggies met olie.
Plaas die droë bestanddele in ŉ groot mengbak en roer die tiemie, kaas en mieliepitte by.
Meng die olie, eiers en karringmelk saam en roer by die droë mengsel tot dit alles net deurgemeng is, maar moenie die mengsel te veel roer nie.
Skep die beslag in die voorbereide panne en strooi sesamsaadjies oor.
Bak 40 minute of tot ŉ toetspen skoon uitkom. Sit as deel van ŉ kosblik voor.
Deel van: Bykosse, Gebak, Só maak mens, Vleis en seekos
Ek wil net so bitter graag weet hoe hou ‘n kind so ‘n hoenderslaai koel tot pouse. Ons sit dit in ‘n verkoelsakkie, maar met die hitte en in hulle tasse is so ‘n slaai pap en onsmaaklik teen etenstyd. Hoender is ook vir my ‘n groot risiko omdat dit voedselvergiftiging veroorsaak. Ek wens dat skole se snoepies gesonde etes kon verkoop sodat kinders dit vars voorbereid kan koop.